ด่วน! ผู้ป่วย “โควิด-19” ในไทย ตายอีก 4 ติดเชื้อเพิ่ม 103 คน ยอดสะสมจ่อทะลุ 2 พัน
ด่วน! ผู้ป่วย "โควิด-19" ในไทย ตายอีก 4 รวมเสียชีวิต 19 ราย ติดเชื้อเพิ่ม 103 คน ดันยอดสะสมจ่อทะลุ 2 พัน
ด่วน! ผู้ป่วย "โควิด-19" ในไทย ตายอีก 4 รวมเสียชีวิต 19 ราย ติดเชื้อเพิ่ม 103 คน ดันยอดสะสมจ่อทะลุ 2 พัน
3 เม.ย. 2563

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19 ) หรือ ศบค. แถลงสถานการณ์ผู้ติดเชื้อไวรัสโควิด-19 ประจำวันที่ 3 เม.ย.63 ที่ทำเนียบรัฐบาล
โดยระบุว่า มีผู้ติดเชื้อรายใหม่ 103 ราย รวมยอดผู้ป่วยสะสม 1,978 ราย เสียชีวิตรายใหม่เพิ่ม 4 ราย รวมผู้เสียชีวิตรวม 19 ราย และรักษาหายแล้ว 581 ราย
สำหรับผู้เสียชีวิตรายใหม่ทั้ง 4 ราย เป็นชายอายุ 59 ปี เป็นพนักงานการรถไฟ ป่วยวันแรก 16 มี.ค. รับการรักษา 20 มี.ค. และกลับไปทำงานต่อ แต่วันที่ 31 มี.ค. อาการหนักขึ้น มีอาการเหนื่อยหอบ เข้ารับการรักษาใน รพ.โรงเรียนแพทย์แห่งหนึ่ง พบผลแล็บยืนยัน และเสียชีวิต วันที่ 2 มี.ค.
ชายไทยอายุ 72 ปี มีประวัติสัมผัสลูกชายซึ่งป่วยก่อนหน้าจากการไปสนามมวย มีโรคประจำตัวคือ โรคไต เริ่มป่วย 16 มี.ค. เสียชีวิตวันที่ 1 เม.ย.
ชายไทย อายุ 84 ปี ทำงานที่สนามมวยราชดำเนิน มีโรคประจำตัว ไต ความดันโลหิตสูง เก๊าท์ เข้ารับการรักษา 26 มี.ค. เสียชีวิตวันที่ 2 เม.ย.
ชายไทย อายุ 84 ปี มีประวัติไปสนามมวยราชดำเนิน เริ่มรักษาตัว วันที่ 14 มี.ค. เสียชีวิต วันที่ 2 เม.ย.
ทั้งนี้เป็นที่น่าสังเกว่าผู้ป่วยส่วนใหญ่เป็นผู้สูงอายุและมีโรคประจำตัว
โดยจังหวัดที่มีผู้ติดเชื้อมากที่สุด เมื่อเทียบกับจำนวนประชากร ยังเป็นกรุงเทพมหานคร และภูเก็ต